У Прокупљу и околини се на основу, народне традиције, сматра да је "Југ Богдан" владао Топлицом са средиштем у Прокупљу, у коме је подигао нову тврђаву, као и да је учествовао у заустављању Османлија у бици код Плочника 1386. године, која се одиграла крај оближњег истоименог села. Та традиција је данас очувана у централној градској улици која се зове по њему ("Југ Богданова улица"), као и на грбу града, а недалеко од њега се налази и село Југ-Богдановац.